*Megkérdezték tehát tőle: „Ki vagy te?” Jézus így válaszolt nekik: „Az, akinek eleitől fogva mondom magamat.* (Jn 8,25)

Érzékeny fülek észrevették a szóhasználatot, végiggondolva ez a kérdés fakadt: ki vagy Te? Az elmondottak alapján valami hihetetlen dologra lehet következtetni: aki itt áll előttünk maga Isten lenne? De hisz annyira ember! Még a születésének a helyét is tudjuk, meg ismerjük testvéreit, akkor hát… ? Valóban, teljesen ember volt, de teljesen Isten is, tökéletes egységben és keveredés nélkül.

Jézus jelenléte, életvitele nem illett a róla alkotott képbe. A zsidók másként képzelték a Megváltó megjelenését és működését. Sőt, annyira biztosak voltak ebben a feltételezett képben, hogy nem ismerték fel és el Jézust.

Ne az elképzelésekben bízz! Ismerd meg Jézust személyesen és bízz Benne! *Vadon Gyula*